CELEX: 62010TJ0183
Language: bg
Date: 2012-10-10
Title: Решение на Общия съд (седми състав) от 10 октомври 2012 г.#Sviluppo Globale GEIE срещу Европейска комисия.#Обществени поръчки за услуги — Процедура за възлагане на обществени поръчки — Предоставяне на техническа помощ на сирийското правителство — Отхвърляне на кандидатурата — Задължение за мотивиране.#Дело T‑183/10.

Решение на Общия съд (седми състав) от 10 октомври 2012 г. — Sviluppo Globale/Комисия
      (Дело T-183/10)
      „Обществени поръчки за услуги — Процедура за възлагане на обществени поръчки — Предоставяне на техническа помощ на сирийското правителство — Отхвърляне на кандидатурата — Задължение за мотивиране“
      Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Решение, което трябва да позволи на заинтересованите лица да се запознаят с основанията за взетата мярка, за да защитят правата
         си — Преценка на спазването на това задължение с оглед на информацията, с която жалбоподателят разполага при подаване на жалбата
         (член 296 ДФЕС; членове 41 и 47 от Хартата на основните права на Европейския съюз; член 100, параграф 2 от Регламент № 1605/2002
         на Съвета; член 149, параграфи 2 и 3 от Регламент № 2342/2002 на Комисията) (вж. точки 16, 19—21, 35, 40, 41 и 43)
      
      Предмет
      
         
               Искане за отмяна на решението на Комисията от 14 февруари 2010 г. да не приеме кандидатурата, подадена от жалбоподателя в
                  рамките на ограничена процедура за възлагане на обществена поръчка EUROPEAID/129038/C/SER/SYR (OВ 2009/S 223-319862) относно
                  предоставянето на техническа помощ на сирийското правителство, с оглед благоприятстването на процеса на децентрализация и
                  местно развитие
               
            Диспозитив
      
         
                  1)
               
               
                  
               
               
                  	Отменя решението на Комисията от 14 февруари 2010 г. да не приеме кандидатурата, подадена от жалбоподателя в рамките на ограничена
                     процедура за възлагане на обществена поръчка EUROPEAID/129038/C/SER/SYR (OВ 2009/S 223-319862) относно предоставянето на техническа
                     помощ на сирийското правителство с оглед благоприятстването на процеса на децентрализация и местно развитие.
                  
               
            
         
                  2)
               
               
                  
               
               
                  	Осъжда Европейската комисия да понесе направените от нея съдебни разноски, както и съдебните разноски на Sviluppo Globale
                     GEIE.